Zagreb, 1. travnja 2021.

Poštovani i poštovane,

[Arterarij](https://www.facebook.com/arterarij), [Centar za mirovne studije](https://www.facebook.com/CentarzaMirovneStudije) i [Romska organizacije mladih Hrvatske](https://www.facebook.com/romhr.hr) pozivaju vas na konferenciju za medije na kojoj će predstaviti [**Tjedne jednakosti**](https://www.cms.hr/hr/suzbijanje-diskriminacije/ukljuci-se-u-tjedne-jednakosti-probudijednakost), u petak, 9. travnja ispred ADU Galerije f8 (Trg Republike Hrvatske 8) u 10 sati.

**Tjedni jednakosti započinju u Zagrebu na 50. Svjetski dan Roma 8. travnja predstavom** [***“POGLEDAJME”***](https://www.cms.hr/hr/suzbijanje-diskriminacije/pogledajme-probudijednakost--2) **Romana Nikolića u suradnji s glumcima Severinom Lajtman i Sinišom-Senadom Musićem te audio-vizualnom izložbom *“***[***Jednog dana život će biti lijep”***](https://www.cms.hr/hr/suzbijanje-diskriminacije/jednog-dana-svijet-ce-biti-lijep-probudijednakost) **Barbare Matejčić i Ane Opalić,** koja se može pogledati od 8. do 24. travnja 2021. godine u [ADU Galeriji f8](https://www.facebook.com/ADU-Galerija-f8-873459099500062/).

Predstavu [„POGLEDAJME“](https://www.cms.hr/hr/suzbijanje-diskriminacije/pogledajme-probudijednakost--2) koja istražuje i progovara o identitetu i društvenim odnosima, građani i građanke će moći besplatno pogledati **9. travnja u 19.30 u** [**Centru mladih Ribnjak u** **Zagrebu**](https://www.cmr.hr/), uz obaveznu rezervaciju karata na [prijave@cms.hr](prijave@cms.hr%20) i pridržavanje propisanih epidemioloških mjera. Broj karata je ograničen.

Istog dana, nova glumica u predstavi „POGLEDAJME“, Severina Lajtman, sudjelovat će u razgovoru s Melanijom Mešić koja je glumila u prethodnoj verziji predstave te će u online razgovoru podijeliti iskustva rada na predstavi, pitanjima koja predstava otvara te o diskriminaciji s kojom se susreću.

Unutar jedne godine, [svaki\_a četvrti\_a Rom\_kinja doživi diskriminaciju](https://www.cms.hr/system/article_document/doc/720/ZASTO_JE_VAZNO_DA_SE__ProBudiJednakost.pdf). Stoga kroz Tjedne jednakosti, koji će se između 8. travnja do 30. lipnja održati u šest gradova diljem zemlje - u **Zagrebu, Slavonskom Brodu, Rijeci, Kutini, Čakovcu i u Belom Manastiru** - organizacije žele upozoriti na posljedice diskriminacije i probuditi jednakost.  
  
U sklopu Tjedana jednakosti na društvenim mrežama će biti predstavljena kampanja #ProBudiJednakost, a u lokalnim zajednicama održat će se intervencije u javnom prostoru.   
  
*Za dogovore o snimanju dijela predstave i medijske upite slobodno kontaktirajte Lovorku Šošić na lovorka.sosic@cms.hr ili na 0981898457.*

*Fotografije izložbe su dostupne ispod teksta* [*ovdje*](https://www.cms.hr/hr/suzbijanje-diskriminacije/ukljuci-se-u-tjedne-jednakosti-probudijednakost)*, i slobodne su za korištenje uz navođenje imena autorice, Ane Opalić.*